en eo lv lv fr fi lv fr nl pl lv lt lv lv lv lv fr lv lv lv en lv sv lv lv en lv lv lv de hbs_lat en ru id en lv de lv en lv en lv en lv lv en lv lv en lv en lv lv en lv lv en lv en en en lv fr lv en lv it lv lt lv lv lv lv fr lv lv lv lv lv lv lv
“Atvērti cerībai 4” - projektu pieteikumu iesniegšana līdz 28.jūnijam.
Sociālais uzņēmums SIA “Hopen grupa”, nodibinājums “Lūkas fonds” un labdarības veikali “HOPEN” rīko projektu konkursu “Atvērti cerībai 4”, ar mērķi atbalstīt labvēlīgu sociālo ietekmi radošu jautājumu risināšanu un kristīgo pamatvērtību nostiprināšanu.
Projektu pieteikumus nevalstiskās organizācijas un budžeta iestādes var iesniegt līdz 2022.gada 28. jūnijam elektroniski mājaslapā: www.hopen.lv, (sadaļā „projekti”), vai arī nosūtot uz elektronisko pastu: hopengrupa@gmail.com ar norādi Projektu konkursam “Atvērti cerībai 4”.
Projektu konkursam piešķirtais finansējums ir EUR 2000 (divi tūkstoši euro). Visvairāk balsu saņēmušais projekts saņems līdz EUR 1000 (vienu tūkstoti euro) sava pieteiktā projekta realizēšanai, otrās un trešās vietas ieguvēji katrs saņems EUR 500 (pieci simti euro) sava pieteiktā projekta realizēšanai.
Žūrijas komisija izvirzīs iesniegtos projektus sabiedrības balsošanai. Balsošanā varēs piedalīties jebkurš sabiedrības loceklis. Iepazīties informāciju par projektiem un nobalsot varēs labdarības veikalā „HOPEN” Skolas ielā 18, Ogrē  veikala darba laikā un mājas lapā www.hopen.lv. Lai nobalsotu veikalā, jāiepērkās vismaz EUR 5 (piecu euro) apmērā un saņemtu žetonu. Vienam veikalā saņemtam žetonam būs piecu balsu skaits. Vienam balsojumam internetā būs vienas balss skaits. Balsu skaits veikalā un internetā tiks summēts. Sabiedrības balsošanas periods: no 2022.gada 1.jūlija līdz 7.jūlijam.
Konkursa rezultāti tiks paziņoti 2022. gada 8.jūlijā.
Iesniegt projektus drīkst biedrības, nodibinājumi, reliģiskās organizācijas, pašvaldības un budžeta
iestādes, kuru reģistrācijas vieta ir Latvijas Republika.
Projektu nedrīkst iesniegt komersanti (SIA, AS u.c.), personas, kas ir bankrotējušas vai pakļautas likvidācijai, to darbību pārvalda tiesas apstiprināts maksātnespējas administrators vai likvidators, tām ir kavētas kredītsaistības, tās ir apturējušas savu darbību, pret tām ir uzsākta tiesvedība, tām ir likumā noteiktā kārtībā atņemts sabiedriskā labuma statuss, vai tās ir nonākušas citā tamlīdzīgā situācijā, kas radusies normatīvajos aktos noteiktajā kārtībā.
Par Labdarības veikalu „Hopen”.
Labdarības veikals „Hopen” ir atvērts kopš 2012. gada. Kopš 2022. gada maija visi labdarības veikali “Hopen” strādā kā sociālie uzņēmumi. Veikalā pieejamas mājsaimniecības preces, mēbeles, apģērbi un aksesuāri no Zviedrijas, kas ziedoti speciāli labdarības veikalam Latvijā. Veikala nosaukumā ir apvienoti divi vārdi no angļu valodas „hope” jeb cerība un „open” jeb atvērts. Veikala darbības principi dod cerību gan trūcīgiem iedzīvotājiem, kuri var iegūt atbalstu no veikala peļņas, gan jebkuram pircējam, kas var atrast sev piemērotas mājsaimniecības preces vai apģērbu par zemām cenām. Cerība tiek dota arī ekoloģijai, jo vērtīgas lietas netiek izmestas, bet turpina būt noderīgas. Esam atvērti cerībai un labiem darbiem!
Labdarības veikalu HOPEN atrašanās vietas:
Ogrē, Skolas ielā 18, Jēkabpilī, Viestura ielā 7A, Rīgā, Āgenskalnā, Mazajā Nometņu ielā 32 un Imantā, Kurzemes prospektā 132a.
Mārcis Zanerips mob. 22333460  e-pasts: hopengrupa@gmail.com
© 2013 - 2022, Visual Studio
Seko mūsu lapai feisbukā:
Arī Tu vari atbalstīt labos darbus ziedojot labdarības veikalā Hopen lietas, kuras vairs nelieto, bet kuras Tev šķiet kādam varēs noderēt:
apģērbus, apavus, cepures u.c.
aksesuārus (rotas, jostas, somas)
interjera un dizaina priekšmetus (traukus, gleznas, vāzes, paklājus, tekstilu)
sporta preces, inventāru un ekipējumu
Ogrē: Skolas ielā 18, darba dienās no 10:00-18:00, sestdienās no 10:00-15:00
Jēkabpilī: Viestura ielā 7A, darba dienās no 10:00-18:00, sestdienās no 10:00-15:00
Rīgā: Āgenskalnā, Mazā nometņu ielā 32, darba dienās no 10:00-18:00, sestdienās no 10:00-15:00
Rīgā: Imantā, Kurzemes prospektā 132a, darba dienās no 10:00-18:00, sestdienās no 10:00-15:00
No 9. jūlija Jēkabpilī: Viestura ielā 7a darba dienās no 10:00-18:00, sestdienās no 10:00-15:00
Ziedotajām lietām jābūt tīrām un kvalitatīvām.